Kaikki Kuutoset metsään
2026-08-01 - 2026-09-30 | Kaikki Kuutoset metsään, Finland
TaSeMoa on pyydetty mukaan 4H-yhdistyksen järjestämään tapahtumaan, jossa kaikki
kuudesluokkalaiset kiertävät rastireitin, jonka varrella opitaan metsäluonnosta ja
luonnon monimuotoisuudesta, tutustutaan puusta valmistettuihin tuotteisiin, nähdään
ehkä metsäkone työssään ja voidaan päästä istuttamaan puu. Valmiit rastisisältömallit
on suunniteltu tukemaan 6.-luokan ympäristöopin opetussuunnitelman sisältöä. Päivä
huipentuu elämysrastiin, evästaukoon, sään ja paikan salliessa nuotiolla. Päivä on
toiminnallinen, elämyksellinen ja täynnä oppimisen iloa! Yhteistyöllä
mahdollistamme, että Tampereen seudun kuudesluokkalaiset pääsevät metsään
kokemaan, oivaltamaan ja innostumaan sekä vahvistamaan omaa metsäsuhdettaan!
Tässä on muutamalle jäsenillemme oiva mahdollisuus lähteä mukaan rastiohjaajaksi
innostamaan nuoria metsien hoitoon. Metsäpäiviä järjestetään kaikkiaan 14 ja
rastinvetäjien tulee sitoutua osallistumaan vähintään kahteen päivään elo-syyskuussa.
Rastiohjaajat saavat ennen tapahtumaa perehdytyksen, joka sisältää omatoimisesti
suoritettavan verkkokoulutuksen (1–2 h) sekä ohjatun tutustumiskäynnin
tapahtumapaikan maastoon. Jokaiselle rastille on olemassa valmis tehtävä, jonka
ohjaaja pystyy ohjaamaan perehdytyksen ja valmiiden materiaalien kanssa
itsevarmasti! Yhden metsäpäivän aikana rastireitin kiertää kahdeksan ryhmää,
ja rastinvetäjä viettää silloin metsässä noin viisi tuntia. Lisää infoa toiminnasta
löydätte täältä: https://k6m.fi/7
Halukkaita TaSeMolaisia rastin vetäjiä pyydetään ilmoittautumaan 24.6.2026
mennessä joko sähköpostilla (markkuilmarilahtinen(at)gmail.com tai
puhelimella 050 5246525).

FinnMetko näyttely 5.9.2026 kokopäivän retki
2026-09-05 08:30 - 17:00 (Europe/Helsinki) | FinnMETKO 2026, Jämsä, Finland
Aloitamme syyskauden retkellä FinnMetko näyttelyyn Jämsään syyskuun alussa.
FinnMETKO on Suomen suurin ja tärkein metsäalan toimijoiden koneisiin ja
puunkorjuuseen keskittyvä näyttely. Metsäkoneiden työnäytökset ja
puuenergialaitteiden haketus- ja murskausnäytökset ovat näyttelyn keskeistä antia.
Maarakennusala, kuljetusala sekä hyötyajoneuvot ovat vahvasti mukana messuilla.
Mukana tapahtumassa ovat myös konetyöaloihin liittyvien lisälaitteiden, varusteiden,
komponenttien ja palveluiden tuottajat, myyjät ja markkinoijat sekä sidosryhmien
edustajat.
Näyttelyalue on yli 150 hehtaaria ulko- ja sisäosastoineen, pysäköinti-, työnäytös-,
koeajo- ja kilpailualueineen. Ulko-osastoja on runsaasti kangasmetsän ja puistometsän
alueilla, Gradian asfalttikentillä, FinnMETKO-hallin viereisillä pallo- ja
hiekkakentillä sekä Myllymäen yrityspuiston alueella. Maarakennus-, bioenergia- ja
puunkorjuukaluston työnäytöksiä voi seurata Kaakkolammin soranottoalueella ja
harvennushakkuupalstoilla. FinnMETKO-hallissa on 90 sisäosastoa.
Lähdemme matkaan lauantai aamuna tilausajobussilla klo 8.30 Keskustorilta ja
palaamme illansuussa takaisin arviolta noin 17 maissa. Matkan hintaan sisältyy5
pääsymaksu näyttelyyn, Buffet ruokailulippu (Elonen Catering), kahvilippu+makea
leivonnainen, bussi matkat sekä hyvää matkaseuraa. Retki toteutetaan mikäli
osallistujia on vähintään 30.
Retkelle ilmoittautumiset sähköpostilla : markku.lahtinen(at)gmail.com viimeistään
10.8.2026. (Puhelimella 050 5146525)
Retken hinta on 70,- € / hlö, mikä laskutetaan osallistujilta ilmoittautumisajan
päätyttyä.

Metsä- ja yksityisteiden kunnossapito ja kustannukset metsänomistajan näkökulmasta
2026-09-23 17:00 - 19:00 | Hervannan kirjaston Raili Sali, Insinöörinkatu 38, Tampere, Pirkanmaa, 33720, Finland
Tieasioiden hoidosta ja erityiskysymyksistä meille kertoo Suomen Tieyhdistyksen
asiantuntija Teuvo Taura. Tiestön merkitys metsänomistajalle on erittäin suuri, ja
monissa tapauksissa kustannukset tiestön kunnossapidosta ja peruskorjauksista ovat
merkittävä kuluerä. Tilaisuudessa on esillä myös oleellisia asioita mitä tieosakkaan on
hyvä tietää esim. tiehoitokunnan asioista.
Hervannan kirjaston luentotilaan on helppo tulla esim. ratikalla ja Hervannasta löytyy
kohtuullisen paljon edullisia pysäköintipaikkoja.
Luentotilaan mahtuu 40 henkilöä. Ennakkoilmoittautumista ei tarvita.
Paikka: Hervannan kirjaston Raili sali.

Yhteistyö metsien suojelun ja metsänomistajien uusien tulomahdollisuuksien kehittämiseksi
2026-10-21 17:00 - 19:00 | Hervannan kirjaston Raili Sali, Insinöörinkatu 38, Tampere, Pirkanmaa, 33720, Finland
Tilaisuudessa on esitellään uusia mahdollisuuksia – ja uusia rahoitusmallejametsänomistajien vapaaehtoiseen metsien suojeluun.
Valtion rahoittama Metso on pitkään ollut merkittävin yksityismetsien suojelua
rahoittava ohjelma, jonka toimikausi on saanut jatkoa tänä vuonna. Nyt tavoitteena on
vuoteen 2030 mennessä suojella pysyvästi 50 000 hehtaaria ja määräaikaisesti 30 000
hehtaaria metsää, lisäksi Metson toiminta-alue laajenee koko Suomen alueelle.
(Kaikista ohjelmakauden muutoksista ei ole velä paljon ajantasaista tietoa saatavilla,
mutta tässä yksi Ylen juttu: https://yle.fi/a/74-20182011?utm_source=chatgpt.com.)
Metson kautta tapahtuva pysyvien suojelualueiden muodostaminen tapahtuu6
ElyElinvoimakeskusten kautta, ja tilaisuudessa asiasta kertoo Pirkanmaata EVK:n
edustaja.
Metsä Groupin emoyhtiö perusti viime vuonna Metsän Suojelusäätiön, jolle
Metsäliiton hallitus myönsi miljoonan euron peruspääoman sekä 10 miljoonan euron
rahoitusvaltuuden tuleville vuosille (https://www.metsagroup.com/fi/uutiset-jajulkaisut/tiedotteet/2026/metsan-suojelusaatio-ottaa-nyt-vastaan-suojeluhakemuksia/).
Tämä kuvastaa hyvin ilmoilla olevaan trendiä siitä, että suojelua pyritään jatkossa
entistä enemmän rahoittamaan muulla kuin julkisella rahalla. Tilaisuudessa kuulemme
aiheesta säätiön asiantuntijaa.
Illan toisena aiheena on talousmetsän luonnontuotteet. Johanna Talvitie pitää
esityksen metsänomistajien mahdollisuuksista hyödyntää luonnontuotteita itse tai
osana liiketoimintaa. Lisäksi Terri Kunnaskari esittelee paikan päällä tuotteitaan –
esim. kuusenkerkkäsiirappia.
Luentotilaan mahtuu 40 henkilöä. Ennakkoilmoittautumista ei tarvita.

Helsingin yliopiston Hyytiälän metsäasema kutsuu metsäväkeä ajankohtaisten teemojen äärelle 5.-6.11.2026
2026-11-05 - 2026-11-06 | Hyytiälän metsäasema, Hyytiäläntie 124, Korkeakoski, Korkeakoski, 35500, Finland
Millä tarkkuudella metsiä voidaan jatkossa mitata?
Miten suometsien uudistaminen kannattaa toteuttaa?
Ja mitä uutta tietoa sahalinjalta voidaan saada – entä miten sahat näkyvät
ilmakehän kemiassa?
Näihin ja moniin muihin tutkimusaiheiseen etsitään vastauksia Hyytiälän
tutkimuspäivillä.
Helsingin yliopiston Hyytiälän metsäasema Juupajoella
To iltapäivä: tutkimusseminaari + verkostoitumisilta (sauna lämpiää)
Pe aamu: maastokohteet ja UOMIA-opetuspolun avaus
Pe iltapäivä: Yhteistyössä Juupajoen kunnan kanssa järjestettävä Juupajoen
metsäfoorumi ajankohtaisine paneeleineen
Voit osallistua yhteen tai molempiin päiviin.
👉 Merkitse päivät kalenteriisi nyt – ilmoittautuminen avataan kesän jälkeen.
Tervetuloa mukaan, olitpa metsäammattilainen, tutkija, metsänomistaja tai muuten
aiheesta kiinnostunut!
Ilmoittautumisista tulee tietoa sähköpostilla; tapahtumaan ilmoittaudutaan järjestäjän
sivuilla ja Tasemolaisille järjestetään omakustanteinen bussikuljetus ja siihen
ilmoittautuminen on erikseen.

TaSeMon pikkujoulutilaisuus
2026-11-20 18:00 - 23:00 | Irjalan Makasiini, Irjalankuja 4, Tampere, Pirkanmaa, 33560, Finland
Tänä vuonna hallitus päätyi perinteiseen pikkujoulutapahtumaan, joka järjestetään
Tampereella. Paikaksi valikoitui Irjalan makasiini joka sijaitsee Tampereella
Takahuhdin kaupunginosassa noin 5 km keskustasta. Irjalaan pääsee helposti myös
isoilta teiltä Lahden, Helsingin ja Jyväskylän suunnista. Tampereen seudun bussi nro
16 pysähtyy aivan nurkilla (Kaupin kampukselle päin mennessä pysäkki Irjalankatu 29
ja Kaupin kampukselta tullessa pysäkki Irjalankatu 42).
Ohjelmassa on joulubuffet ruokailu, jonka tarjoilee Pepper Catering ja tietysti avectilaisuuteen sopivasti perinteistä tanssimusiikkia. Lisäksi pikkujouluista ohjelmaa
tanssitauolla. Tilaisuuteen ovat luonnollisesti avecit tervetulleita.
Ilmoittautumiset pikkujouluun jo 15.10.2026 mennessä sähköpostilla
(irma.huotari96(at)gmail.com).
Pikkujoulun kustannus 50,- € / hlö laskutetaan ilmoittautumisen jälkeen.
Tarkempia tietoja pikkujoulun ohjelmasta syyskuun lopussa tulevassa
jäsentiedotteessa.
